Ugostiteljska škola Opatija, Regionalni centar kompetentnosti u sektoru turizma i ugostiteljstva dana 24. kolovoza 2023. godine raspisuje sljedeći:

**JAVNI POZIV**

ZA UPIS U NEFORMALNI PROGRAM OBRAZOVANJA ODRASLIH

MODUL „KUHARSTVO“

Pozivamo sve zainteresirane polaznike na upis u modul neformalnog programa obrazovanja odraslih „Kuharstvo“.

Maksimalan broj polaznika: 10.

Uvjeti upisa: minimalno završena osnovna škola.

Kriterij upisa: vrijeme prijave.

Rok za prijavu: **od ponedjeljka 28. kolovoza** **do petka 8. rujna 2023. Godine.**

Prijava se podnosi putem prijavnog Google obrasca koji se nalazi na sljedećoj poveznici:

[**PRIJAVNI OBRAZAC**](https://docs.google.com/forms/d/e/1FAIpQLSeHC-3dbDpQnX89KF6BmJygUz_38UV-203FVhRRDs0tAHwrfQ/viewform?usp=sf_link)

Vrijeme održavanja: rujan – studeni 2023. godine.

Mjesto održavanja: Ugostiteljska škola Opatija.

Cijena programa: Bez naplate.

Modul “Kuharstvo” sastoji se od 6 radionica:

1. Priprema i dogotavljanje jela pred stolom gosta
2. „Basic cuisine“, „Intermediate cuisine“, „Superior cuisine“
3. Ručna izrada autohtonih tjestenina
4. Mediteranska hrvatska gastronomska baština
5. Suvremeni način prigotavljanja jela vakumiranjem i sous vide kuhanjem
6. Slastičarstvo

Svaka radionica je u trajanju od 12 sati (4 sata teorije i 8 sati vježbi).

**Polaznici mogu upisati jednu, više ili sve radionice u modulu.**

Izabrani polaznici će o svim detaljima održavanja radionica biti obaviješteni putem elektroničke pošte.

Prije pohađanja radionica, svi polaznici obavezno dostavljaju presliku svjedodžbe/diplome iz koje je razvidna stručna sprema polaznika. Polaznici su prije pohađanja radionica dužni ispuniti ulazne obrasce, a nakon pohađanja izlazne obrasce koje će primiti od organizatora radionica.

Neformalni program obrazovanja odraslih modul „ugostiteljsko posluživanje“ razvijen je i izvodi se u sklopu projekta “RCK RECEPT – REGIONALNI CENTAR PROFESIJA U TURIZMU” UP.03.3.1.05.0003 (dalje u tekstu: projekt).

Projekt je u potpunosti financiran bespovratnim sredstvima iz Europskog socijalnog fonda u okviru Operativnog programa Učinkoviti ljudski potencijali 2014.-2020., u iznosu od 7.788.588,48 EUR.

Za sve dodatne upite možete nam se obratiti putem e-mail adrese: mblazevic.rck@gmail.com